Diari Oficial de la Generalitat Valenciana


Sumari del DOGV 2036, del 01-06-1993 (1993/828165)

ORDRE de 28 d'abril de 1993, de la Conselleria d'Economia i Hisenda, per la qual acorda posar a disposició de la Conselleria de Treball i Afers Socials el dret d'arrendament de les oficines números 3 i 4, en la planta segona de l'immoble situat a l'avinguda de Maisonave, núm. 9, d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/28/(2)/dof/vci/html**

### Dades del document

Número de DOGV
:   2036

Data del DOGV
:   01-06-1993

Secció del DOGV
:   DISPOSICIONS GENERALS

Número del document
:   1993/828165


Data del document
:   28-04-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 28 d'abril de 1993, de la Conselleria d'Economia i Hisenda, per la qual acorda posar a disposició de la Conselleria de Treball i Afers Socials el dret d'arrendament de les oficines números 3 i 4, en la planta segona de l'immoble situat a l'avinguda de Maisonave, núm. 9, d'Alacant.  
Mitjançant el Reial Decret 2093/1983, de 28 de juliol, en matèria de cultura, es va transferir, per part de l'administració estatal, el dret d'arrendament de diverses oficines en l?edifici situat a l'avinguda de Maisonave, núm. 9, d'Alacant, entre les quals es troben les oficines números 3 i 4.  
Atés que la Conselleria de Cultura, Educació i Ciència no utilitza en l'actualitat els locals esmentats.  
Atés que la Conselleria de Treball i Afers Socials ha sol·licitat que es posen a la seua disposició els locals assenyalats per a ser utilitzats pel personal transferit per l?estat en matèria de formació professional ocupacional.  
Atès que les mesures de contenció de la despesa pública i una major eficiència en l?ús dels recursos fan aconsellable que els locals esmentats siguen utilitzats per la Conselleria de Treball i Afers Socials, per ser més necessaris per als serveis que ha de prestar aquesta.  
Per tot això i d'acord amb les facultats que tinc atribuïdes pels articles 61 i 62 de la Llei 3/1986, de 24 d'octubre, de Patrimoni de la Generalitat Valenciana,  
ORDENE  
Article primer  
Posar a disposició de la Conselleria de Treball i Afers Socials l?ús de los oficines números 3 i 4 de l?immoble situat a l'avinguda de Maisonave, núm. 9, d'Alacant. Consten en l?Inventari General de Béns i Drets de la Generalitat Valenciana amb els números A02/03/014/0054 i A02/03/014/0055, respectivament.  
Article segon  
Que la Conselleria de Cultura, Educació i Ciència pose a disposició de la Conselleria de Treball i Afers Socials els drets derivats de l'arrendament de les oficines esmentades.  
Article tercer  
Que les conselleries interessades designen representants perquè concórreguen amb el representant nomenat per la Direcció General de Tributs i Patrimoni per a formalitzar la corresponent acta on es reflectirà el canvi sobre el dret d'arrendament de l?immoble esmentat.  
València, 28 d'abril de 1993.- El Conseller d'Economia i Hisenda: Antoni Birlanga Casanova.


Còpia Permalink ELI